Source: http://docplayer.hu/2602633-Faktoralt-kovetelesek-biztositasa-altalanos-szerzodesi-feltetelek-ervenyes-2014-aprilis-25-etol.html
Timestamp: 2017-09-21 21:52:29+00:00

Document:
FAKTORÁLT KÖVETELÉSEK BIZTOSÍTÁSA ÁLTALÁNOS SZERZŐDÉSI FELTÉTELEK. Érvényes: április 25-étől - PDF
FAKTORÁLT KÖVETELÉSEK BIZTOSÍTÁSA ÁLTALÁNOS SZERZŐDÉSI FELTÉTELEK. Érvényes: április 25-étől
Download "FAKTORÁLT KÖVETELÉSEK BIZTOSÍTÁSA ÁLTALÁNOS SZERZŐDÉSI FELTÉTELEK. Érvényes: 2014. április 25-étől"
1 FAKTORÁLT KÖVETELÉSEK BIZTOSÍTÁSA ÁLTALÁNOS SZERZŐDÉSI FELTÉTELEK
2 2 I. rész Értelmező rendelkezések A Szerződő felek a jelen Általános szerződési feltételek keretében az alábbi értelmező rendelkezéseket veszik alapul: 1. Biztosító: Magyar Exporthitel Biztosító Zrt Budapest, VI. Nagymező u Biztosított: az a belföldi hitelintézet vagy pénzügyi vállalkozás, amely a Biztosítóval a jelen Általános szerződési feltételek szerinti Biztosítási szerződést megkötötte. 3. Adós: a biztosítás tárgyát képező követeléshez kapcsolódó vevő, illetve az érte helytálló kezes, garantőr, amely a fizetés kötelezettje, kivéve az olyan vevőt, amely nem saját számlára köt üzletet. A jelen Általános szerződési feltételek értelmezése szerint állami adósnak minősül a központi kormányzat, a jegybank, továbbá a regionális és a helyi önkormányzat, illetve az irányításuk alatt álló minden olyan szervezet, amely a szervezet székhelye szerinti állam joga alapján sem jogi, sem közigazgatási úton nem nyilvánítható fizetésképtelennek. Magánadós minden olyan szervezet, amely nem tartozik az állami adósok körébe. A magánadósra az állami adósra vonatkozó előírásokat kell alkalmazni akkor, ha a kötelezettségeiért az állami adós, mint kezes vállal kötelezettséget. 4. Biztosítási szerződés: a Biztosító és a Biztosított közötti, a Hitellimit értesítő, a Kötvény, a jelen Általános szerződési feltételek, a Biztosítási ajánlat és a Biztosító Üzletszabályzata alapján a vonatkozó jogszabályok szerint létrejövő megállapodás. A Biztosítási szerződés részét képező dokumentumokban rögzített feltételek alkalmazása a fenti sorrendet követi. 5. Megvásárolt követelés: Az Adóssal szemben fennálló, a Biztosított által külön faktoringmegállapodás (ideértve a visszkereset nélküli faktorszerződést, valamint a visszkeresetes faktorálási keretszerződést is az erre vonatkozó speciális feltételek fennállása esetén; lásd: VII. rész) alapján megvásárolt követelés. 6. Kárfizetési türelmi idő: a biztosítási esemény bekövetkeztének és tartós fennállásának megállapítására szolgáló időszak. A kárfizetési türelmi idő alatt kell elsődlegesen elvégezni a szükséges kárenyhítési intézkedéseket is. A kárfizetési türelmi idő a biztosítási esemény következtében előálló kár bekövetkeztétől (X.1. pont) számított 90 (kilencven) nap. Az ettől eltérő esetek a Kötvényben kerülnek rögzítésre. Kárfizetési türelmi idő nem kerül alkalmazásra magánadós fizetésképtelensége folytán bekövetkezett biztosítási eseményeknél.
3 7. Külkereskedelmi szerződés exportőr általi teljesítésének időpontja: Főszabály szerint a számlán feltüntetett teljesítési időpont. Amennyiben a számlán a teljesítés időpontja nem kerül külön feltüntetésre, a Biztosító a számla kiállításának dátumát tekinti a teljesítés időpontjának. Amennyiben a kárelbírálás során kiderül, hogy a fuvarokmányok és a paritás vizsgálata alapján megállapított tényleges teljesítési időpont nem azonos a fentiekben meghatározott időpontok valamelyikével, a kockázatviselés és a kárfizetés szempontjából a kárelbírálás során megállapított tényleges teljesítés időpontja a mérvadó. 8. Kárviselési hányad: A Biztosított által bejelentett teljes kár és a Biztosító által teljesített (önrész nélkül számított) kárfizetés aránya. 9. Kockázatviselés: A Biztosító helytállási kötelezettsége, amely alapján a biztosítási szerződésben meghatározott feltételek szerint megfizeti a Biztosított részére a kockázatviselés tartama alatt bekövetkezett biztosítási események következményeként előálló kárt. II. rész Biztosítási események Biztosítási események az alábbi események, amelyek következtében a Biztosítottat a Megvásárolt követelésből eredően a kockázatviselés időtartama alatt kár érheti: 1. a) a magánadós vagy annak kötelezettsége teljesítéséért szerződést biztosító mellékkötelezettséget (kezesség, garancia) vállaló jogi személy fizetésképtelensége, az alábbi esetek szerint: az Adós csődje, amennyiben azt jogerős bírósági vagy más hatósági határozat állapítja meg; az Adóssal szemben a bíróság a felszámolási eljárást elrendelte; az Adós kifizetéseit hivatalosan felfüggesztették vagy azokra fizetési moratóriumot rendeltek el; az Adós bírósági eljárásban vagy azt követően egyezséget kötött a hitelezőivel; az Adós peren kívüli egyezséget kötött az összes hitelezővel vagy azok többségével; az Adós vagyonára vezetett végrehajtás vagy más kényszerintézkedés történt, amelynek eredményeképpen nem vagy nem teljes egészében folyt be a Biztosított számla szerinti követelése a számlán szereplő pénznemben vagy azzal egyenértékűen az Adós helyi pénznemében; az Adós országának jogrendszere szerinti fizetésképtelenség más esetei állnak elő. b) az Adós nemfizetése; 2. a) általános moratórium elrendelése akár az Adós országának, akár olyan harmadik országnak a kormánya által, amelyen keresztül a fizetések lebonyolódnak; b) a Biztosító országán kívül bekövetkezett olyan politikai események, gazdasági nehézségek, törvényhozási vagy adminisztratív intézkedések, amelyek megakadályozzák vagy késleltetik a kifizetések átutalását; 3
4 c) az Adós országában hozott olyan rendelkezés, amely az Adós által helyi valutában teljesített fizetéseket a tartozás megfizetésének tekinti, annak ellenére, hogy az árfolyamváltozás következtében az ilyen fizetések a követelés devizanemére történő átváltással az átutalás időpontjában már nem fedezik a követelés összegét; d) a Biztosító országán kívüli háború, polgárháború, lázadás, zendülés, forradalom és hasonló jellegű politikai események, amennyiben annak kockázatait másként nem biztosították; e) a Biztosító országán kívül bekövetkezett természeti és nukleáris katasztrófák, amennyiben azok hatásai másként nem biztosíthatóak. 3. A biztosítási események bekövetkeztének időpontja: a) az 1. a), valamint a 2. a)-c) pontok esetében a vonatkozó intézkedések, illetve határozatok hatályba lépésének, jogerőre emelkedésének napja; b) az 1. b) pont esetében a fizetési esedékességet követő hatvanadik nap; amennyiben egy adott kifizetetlen számla esedékességét követő hatvan napon belül további számlák esedékességekor sem fizet az Adós, úgy a biztosítási eseményt ezen számlák vonatkozásában is bekövetkezettnek kell tekinteni; c) a 2. d) és e) pont esetében az a nap, amelyen a pénz-, illetve átutalási forgalom az Adós vagy a külkereskedelmi szerződés szerinti teljesítés országával megszakadt. III. rész Kárveszély Kárveszélynek minősül minden olyan tény és körülmény, amely biztosítási esemény bekövetkezésével fenyeget, és amely körülményt a Biztosított ismert vagy kellő gondosság tanúsítása mellett ismernie kellett: 1. az Adós a fizetési feltételeknek a Biztosított számára kedvezőtlen módosítását kéri vagy fizetési haladékot, átütemezést kér; 2. az Adós a külkereskedelmi szerződésben vállalt kötelezettségeit nem, vagy nem szerződésszerűen teljesíti, vagy az Adós nem kívánja a külkereskedelmi szerződés teljesítését vagy a teljesítés folytatását; 3. az Adós ellen csőd- vagy felszámolási eljárást kezdeményeztek; 4. az Adós bármely kifizetése felfüggesztéséért bírósághoz fordult vagy arra a bíróságtól engedélyt kapott; 5. az Adós egyezségi ajánlatot tett; 6. végrehajtási eljárás indult az Adós ellen; 7. az Adós vagyonára elkobzást, foglalást, zár alá vételt stb. rendeltek el; 8. a fizetésre benyújtott váltót óvatolni kellett. Minden olyan egyéb, az 1-8. pontokban nem meghatározott információ, esemény vagy körülmény, amely a Biztosított és az Adós illetve az exportőr és az Adós között fennálló üzleti kapcsolatok, a köztük létrejött bármely külkereskedelmi szerződés vagy a biztosítási szerződés vonatkozásában kárt okozhat, kivéve a fizetési kötelezettségnek az esedékességet követő hatvan napon belüli nemteljesítését. 4
5 5 IV. rész A biztosítási díj és a hitellimit díj 1. A Biztosítási szerződésben foglalt kockázatokra nyújtott fedezetért a Biztosított díjat tartozik fizetni. 2. Biztosító a biztosítási díjtételeit az országkockázati besorolástól, az Adós, a kezes minősítésétől, a vállalt önrészesedés mértékétől, továbbá a kockázatviselés tartamától függően állapítja meg. A Biztosító a díjtételek meghatározásakor az üzletpolitikájában foglalt szempontokat is figyelembe véve jár el. 3. A biztosítási díjat a Biztosított forintban vagy a külkereskedelmi szerződés devizanemében fizetheti. A díjfizetés pénzneme a Biztosítási szerződés részét képező Kötvényben kerül meghatározásra. A Biztosító a Biztosított által fizetendő biztosítási díjat százalékban határozza meg és terheli ki a Biztosítottra az adott hónapban megvásárolt, a Biztosított által Adósonként és futamidőnként, a külkereskedelmi szerződés szerinti kiszámlázás pénznemében lejelentett követelésekre vetítve. Forintban történő fizetés esetén a tárgyhó utolsó munkanapján az MNB által közzétett hivatalos devizaárfolyamon forintosított forgalmi értéket kell figyelembe venni. 4. A biztosítási díj összege a Biztosító által egy biztosítási időszakra megállapított mindenkori minimális díj összegénél kevesebb nem lehet. A minimális díj a Biztosítót annak nagyságától függetlenül mindenkor megilleti. A minimális díj egy biztosítási időszakra szól, összegét a Biztosító a kockázatok fedezetéért járó díjba számítja be. 5. A biztosítás első díja a szerződés létrejöttekor, minden későbbi díj pedig az adott díjszámla esedékességekor fizetendő. Ha az esedékes díjat a Biztosított nem fizeti meg, úgy a Biztosító a Biztosítottat a felszólítás elküldésétől számított 30 (harminc) napos póthatáridő tűzésével a hátralékos díj megfizetésére írásban felhívja. Amennyiben a póthatáridő eredménytelenül telik el, úgy a szerződés az eredeti díj esedékességének napjára visszamenőleges hatállyal megszűnik, kivéve, ha a Biztosító a díjkövetelést késedelem nélkül bírósági úton érvényesíti. 6. A Biztosított a Biztosító által a Biztosított kérelmére megállapított minden új, illetve a soron következő biztosítási időszak elejétől megújított hitellimitért köteles a Biztosító által kibocsátott számla szerinti hitellimit megállapítási díjat megfizetni a mindenkor érvényes kondíciós lista szerint. 7. A biztosítási díj a Biztosítót abban az esetben is megilleti, ha az exportőr/biztosított és az Adós között a követelésvásárlás alapjául szolgáló külkereskedelmi szerződésből, illetőleg annak teljesítéséből eredő vita van. 8. A kármentesség vagy az alacsony káralakulás miatt a Biztosított részére adható kármentességi díjvisszatérítés szabályai a kötvényben kerülnek rögzítésre. V. rész A Biztosítási szerződés időbeni és területi hatálya 1. A Biztosítási szerződés határozatlan időtartamú, és biztosítási időszakokból áll. A biztosítási időszak a Kötvényben kerül rögzítésre. A Biztosítási szerződés az azt követő
6 napon lép hatályba, amikor a Biztosított az első díjat a Biztosító számlájára befizeti, illetőleg amikor a díj megfizetésére halasztásban állapodtak meg, vagy a Biztosító díj iránti igényét bírósági úton érvényesíti. A felek a Biztosítási szerződést csak a biztosítási időszak végére, írásban, legkésőbb a lejárat előtti harmincadik napig mondhatják fel. Az ettől eltérő esetek a kötvényben kerülnek rögzítésre A Biztosítási szerződés területi hatálya a Hitellimit értesítőben kerül meghatározásra a megadott hitellimit szerinti Adós székhelyének országára vonatkozóan. VI. rész Hitellimitek 1. A biztosítási fedezethez a Biztosítottnak az Adósaira vonatkozóan érvényes hitellimittel kell rendelkeznie. 2. Amennyiben egy Adóssal szembeni egyidejű követelések összege várhatóan meghaladja az Adósra már megállapított és érvényes hitellimitet, a Biztosítottnak lehetősége van magasabb hitellimitet kérni a Biztosítótól. 3. A Biztosító jogosult egyoldalúan csökkenteni, felfüggeszteni vagy visszavonni a hitellimitet, amelyről elektronikus levélben és telefaxon értesíti a Biztosítottat. A limit visszavonás, csökkentés, felfüggesztés az értesítés Biztosító általi elküldését követő 2. (második) munkanapon 24:00 órakor lép hatályba. 4. A hitellimit csökkentése, felfüggesztése vagy visszavonása nem érinti azokat a hitellimit összegeket, amelyeknél a Biztosító kockázatviselése már megkezdődött. VII. rész A kockázatviselés tartama, önrészesedés 1. A Biztosító kockázatviselése az Adóssal szemben fennálló követelés megvásárlásának napján kezdődik, és vagy az Adós teljes fizetéséig, vagy pedig a biztosítási esemény bekövetkeztéig tart, feltéve, hogy a biztosítási díjat a Biztosított megfizette és az adott Adósra nézve érvényes hitellimittel rendelkezik. 2. A Biztosító kockázatviselése csak olyan Megvásárolt követelésekre terjed ki, melyek vonatkozásában a Biztosított a biztosítási védelem erejéig, illetve arra tekintettel az exportőrrel szemben amennyiben a faktormegállapodás alapján kikötésre került a visszkereseti jogának érvényesítéséről lemondott. Ezen kikötés nem érinti a Biztosított azon jogát, hogy visszkereseti jogot (elállás, kezesség, visszavásárlás) kössön ki azokra az esetekre, ahol a biztosítási feltételek szerinti korlátozás, kizárás vagy mentesülési ok alapján a biztosítási védelem nem áll fenn. 3. Amennyiben a Biztosított a faktorált követelést az exportőrre visszaengedményezi, visszavásároltatja beleértve az exportőrrel szembeni esetleges kezesség érvényesítését is vagy eláll a biztosított követelés megvásárlásától, azaz visszkereseti jogával élve a követelés tulajdonjogát elveszti, úgy a követelés tulajdonjogának átszállása napjával az érintett követelések vonatkozásában a biztosítási védelem is megszűnik.
7 Amennyiben a visszkereseti jog gyakorlása csak részben történik meg, a biztosítási védelem csak a visszkeresettel érvényesített összegű követelés vonatkozásában szűnik meg. 4. A biztosítás keretében a Biztosítottat a biztosított követelés kockázatából a Biztosítási szerződésben meghatározott mértékű önrészesedés terheli. A Biztosító a megállapított kár összegéből levonja a Biztosított önrészesedésének megfelelő összeget. 5. A Biztosító kockázatviselése csak olyan faktorált követelésekre terjed ki, melyekre vonatkozóan a külkereskedelmi szerződés tárgyát képező áru származási bizonyítványát,az arra felhatalmazott kamarai szerv kiállította és azt a Biztosított beszerezte és azt a Biztosító részére a kárigény benyújtásakor bemutatja. 6. Ha a megvásárolt követelés tárgya szolgáltatás, úgy a Biztosító kockázatviseléséhez a Biztosítottnak a szolgáltatás kapcsán a fővárosi és megyei kormányhivatal egészségbiztosítási pénztári szakigazgatási szerve által kiállított igazolással kell rendelkeznie és azt a 312/2001.Kormányrendelet szerint a Biztosító felé igazolni, hogy az exportőr és az exportált szolgáltatás nyújtásában résztvevő belföldi gazdálkodó szervezetnek minősülő alvállalkozója által foglalkoztatottak több mint fele olyan személy, aki velük biztosítási kötelezettséggel járó jogviszonyban áll. VIII. rész A Biztosító kötelezettsége A Biztosító a jelen Általános szerződési feltételekben foglaltak szerint megfizeti a Biztosítottnak a II. rész szerinti biztosítási események bekövetkeztéből eredő kárát. A Biztosító kárfizetése az Adós által nem vitatott Megvásárolt követelésekre terjed ki legfeljebb a hitellimit mértékéig, a Kötvényben rögzített kárfizetési hányadnak megfelelően. A Biztosított köteles: IX. rész A Biztosított kötelezettségei 1. az erre szolgáló űrlapon a hitellimittel rendelkező Adósokra vonatkozóan a tárgyhónapban vásárolt új követelések számlaértékének összegét Adósonkénti bontásban jelenteni; e forgalmi jelentést havonta utólag, a tárgyhónapot követő hónap 15-éig (tizenötödikéig) kell a Biztosítóhoz eljuttatni; továbbá a forgalmi jelentés részeként teljesítendő a szerződéskötés szempontjából lényeges feltételt jelentő adatszolgáltatás keretében nyilatkozni arról, hogy a megvásárolt számlakövetelések vonatkozásában a kiszállított áruk, illetve teljesített szolgáltatások tekintetében teljesül a hatályos jogszabályokban rögzített minimális magyar hányad követelmény, és az előírt igazolásokat beszerezte; 2. kifizetni a Biztosító által küldött biztosítási díjakról és egyéb, a Biztosítási szerződésben meghatározott így különösen a mindenkori kondíciós lista szerinti díjakról, valamint a kárenyhítéssel, a kármegelőzéssel, a kárbehajtással kapcsolatosan a Biztosítottat terhelő költségekről kiállított számlákat. Hitellimit megállapítási díj késedelmes fizetése esetén a Biztosítottat a Ptk.-ban meghatározott mértékű késedelmi kamat terheli; 7
8 3. a Biztosító kockázatviselése szempontjából minden olyan lényeges tényt és körülményt és azok változásait közölni a Biztosítóval, amelyet ismert vagy ismernie kellett, továbbá a Biztosító által előírt formában írásban nyilatkozni a vesztegetéssel, korrupcióval kapcsolatban; 4. nyilatkozatban bekérni az exportőrtől, hogy nem áll fenn az exportőr és az Adós között tulajdonosi, illetve érdekeltségi viszony, továbbá köteles a faktoring szerződésben előírni, hogy ezen viszony létrejöttét az exportőr köteles a Biztosított részére 5 (öt) munkanapon belül bejelenteni; 5. a Biztosítónak 5 (öt) munkanapon belül írásban jelenteni, ha tudomására jut, hogy a Biztosított és az Adós, a Biztosított és az exportőr, illetve az exportőr és az Adós között a követelésre vonatkozó kapcsolaton túl közvetlen vagy közvetett tulajdonosi érdekeltség, illetve személyi összeférhetetlenség áll fenn (személyi összeférhetetlenség áll fenn, ha a jelen pontban érintettek közvetlen vagy közvetett tulajdonosai, vezető tisztségviselői, egyéb vezetőállású munkavállalói, felügyeletei szerveinek tagjai részben vagy egészben azonos személyek); bármely biztosított Adósával kapcsolatban kárveszély mutatkozik; ha biztosítási esemény következett be; a biztosítási esemény bekövetkezte és/vagy a kárfizetés után az Adóstól hozzá befolyt összegeket. Jelen pont esetében az 5 (öt) munkanapos határidő attól a naptól kezdődik, amikor a bejelentendő adat, tény, körülmény, információ a Biztosított tudomására jut, vagy amikor arról az adott helyzetben általában elvárható magatartása/eljárása mellett tudomást szerezhetett (ennek keretében a Biztosított köteles a faktorálási keretszerződésében a jelen Általános szerződési feltételekben meghatározott információszolgáltatáshoz szükséges tájékoztatási kötelezettséget az exportőr számára is előírni); 6. a kárfizetési türelmi idő alatt és azt követően is a Biztosító által a kármegelőzési, kárenyhítési intézkedések, valamint a kárbehajtással kapcsolatos lépések megtételére vonatkozóan adott utasítások szerint eljárni, beleértve a peres eljárásokra és jogi képviseletekre, valamint a fizetési haladékok nyújtására, a követelések átütemezésére, esetleges eladására vonatkozó utasításokat is. Biztosított köteles továbbá megtenni mindazokat az intézkedéseket, melyek a biztosítékok felhasználást (érvényesítését) szolgálják. A Biztosított a Biztosító előzetes hozzájárulása nélkül önálló lépéseket nem tehet. A Biztosított mind a biztosított, mind a nem biztosított követelés tekintetében a fizetési haladék nyújtásával, egyezségkötéssel, fizetési átütemezéssel, tartozás elengedéssel, tartozásátvállalással kapcsolatos megállapodások megkötése vagy nyilatkozatok megtétele előtt köteles a Biztosító előzetes írásbeli hozzájárulását beszerezni. A Biztosított a megtett intézkedésekről és azok eredményeiről folyamatosan köteles a Biztosítót tájékoztatni; 7. az exportőrt 5 (öt) munkanapon belül írásban értesíteni arról, ha a Biztosító egy adott hitellimitet felfüggesztett vagy visszavont; 8. a kárfizetéssel egyidejűleg főszabály szerint a biztosított a kifizetésre kerülő kártérítés önrésszel növelt összegének (megállapított kár) erejéig az ügylettel kapcsolatos lejárt biztosított követelését a követelés érvényesítésének jogával együtt a Biztosítóra, mint az állam megbízottjára engedményezni. Amennyiben a Biztosító a biztosítási szerződés rendelkezéseinek megfelelően a Biztosított által bejelentett kárigény összegét biztosított követelésnek minősülő összegekkel csökkenti, az átruházási kötelezettség a kárfizetés 8
9 önrésszel növelt összegén túl kiterjed a kárigény bejelentés összegéből levont biztosított tételekre. A Biztosított átruházási kötelezettsége keretében az e pontban foglaltakon túl köteles a biztosított ügylettel kapcsolatos biztosítékait az átruházott követelés összegének erejéig a Biztosítóra átruházni. A Biztosított köteles továbbá: - az Adóst az átruházás megtörténtéről értesíteni; - az Adóshoz intézett értesítés másolatát a Biztosítóhoz eljuttatni, és - a Biztosító által megkívánt nyilatkozatokat megtenni; 9. átutalási kötelezettsége keretében 8 (nyolc) napon belül átutalni a Biztosítónak a kárfizetést követően a biztosított ügylethez kapcsolódóan bármilyen jogcímen befolyt összegekből a X. rész 7.3. pontja szerint a Biztosítót megillető megtérülést a befolyás devizanemében; 10. minden faktoring szerződésről megadni a Biztosítónak az általa kért adatokat és információkat, valamint a Biztosítási szerződést érintő minden adatot és információt, és lehetővé tenni a Biztosítónak vagy megbízottjának az adott biztosítási jogviszonnyal összefüggésben könyveibe, üzleti levelezéseibe, a biztosítási szerződéssel érintett adósokkal folytatott üzleti levelezésibe teljes körűen betekintsen és, illetve hogy az okmányokról másolatokat kaphasson; 11. az Adóssal szemben esetlegesen megindított csőd-, felszámolási vagy végelszámolási eljárásokról (a továbbiakban pénzügyi rendezési eljárások) a Biztosítót 5 (öt) munkanapon belül tájékoztatni, az Adóssal szembeni biztosított követelésállományát a pénzügyi rendezési eljárásba hivatalosan, határidőben bejelenteni, kárigényét beküldeni. A biztosított követelések pénzügyi rendezési eljárásba való bejelentése a kárfizetésig minden esetben a Biztosított feladata; 12. pénzügyi rendezési eljárás esetén beszerezni a felszámoló, a végelszámoló vagy a csődgondnok olyan tartalmú igazolását, amely nemcsak a hitelezői igény beérkezését igazolja, de kiderül belőle a követelés összegszerűsége és az Adós országának joga szerinti hitelezői követelés besorolási kategóriája is; 13. a fizetési esedékességet követő húsz naptári napon belül az Adóst tértivevénnyel kiküldött levélben felszólítani, hogy az esedékessé vált adott tartozását ismerje el, és tizenöt napon belül fizesse ki; 14. a fizetési esedékességet követő negyven naptári napon belül az Adóst tértivevénnyel kiküldött levélben ismételten felszólítani, hogy az adósságát ismerje el és tíz napon belül fizesse ki; 15. a fizetési esedékességet követő hetvenöt naptári napon belül tértivevénnyel kiküldeni az Adósnak a Biztosító által szerkesztett angol nyelvű harmadik felszólító levelet, amelyben a Biztosított azt is bejelenti, hogy a követelést beszedésre átadja a Biztosítónak (az, hogy a Biztosító a követelést beszedésre átvette, nem jelenti automatikusan a kárigény elismerését); 16. amennyiben a Biztosított és az Adós vagy a Biztosított és a kezes között a biztosított követelés jogalapját vagy összegszerűségét érintően jogvitára kerül sor, a perben született jogerős ítéletről az ítélet másolati példányának a Biztosító részére történő megküldésével a Biztosítót a jogerőre emelkedést követően 5 (öt) munkanapon belül tájékoztatni; 9
10 a kár megelőzése, illetve enyhítése érdekében a tőle elvárható gondossággal eljárni. X. rész Kárigény érvényesítése, a kárfizetésre vonatkozó rendelkezések 1. A biztosítási esemény bekövetkeztének és a kár összegének bizonyítása a Biztosított kötelezettsége. A Biztosított a kárigényét biztosítási esemény következtében előálló kár bekövetkezését követő 15 (tizenöt) napon belül, amennyiben a II. rész 1. a) vagy a II. rész 2. a)-e) pontok szerinti biztosítási események esetében a biztosítási esemény a fizetési esedékességet követően jut a Biztosított tudomására, akkor a tudomására jutást követően 5 (öt) munkanapon belül köteles írásban bejelenteni, a biztosítékok érvényesítésére vonatkozóan intézkedni, és egyben a biztosított követelések beszedésére megbízást adni a Biztosítónak. A kár bekövetkeztének időpontja: a) fizetésképtelenség biztosítási esemény (II. rész 1. a) pont) esetében és a II. rész 2 a)-e) pontjaiban felsorolt többi biztosítási esemény esetében a fizetési esedékességet követő nap; b) nemfizetés biztosítási esemény (II. rész 1. b) pont) esetében a fizetési esedékességet követő hatvanadik nap. 2. A XI. rész 2.1. pontban hivatkozott kereskedelmi vita esetén, annak a Biztosított számára kedvező jogerős lezárásáig a Biztosító a kereskedelmi vita tárgyát képező követelés beszedésében nem vesz részt, és a vitatott összegre vonatkozóan elhalasztja a kárfizetést. A Biztosító azonban a kárelbírálást a rendelkezésre álló információk és adatok alapján megkezdi, és amennyiben a kárigény a kereskedelmi vita eredményétől függetlenül elbírálható, a Biztosító a kárigényt elbírálja. 3. A kárigény elbírálásához a Biztosítottnak be kell nyújtania a hiánytalanul kitöltött kárbejelentési lapot, a biztosítási esemény bekövetkeztére, a kár összegszerűségére vonatkozó bizonyítékokat, valamint a kármegelőzéssel, biztosítékérvényesítéssel kapcsolatos kötelezettségek teljesítését igazoló a Magyar Export-Import Bank Részvénytársaság és a Magyar Exporthitel Biztosító Részvénytársaság központi költségvetéssel történő elszámolásának részletes szabályairól szóló 16/1998. (V. 20.) PM rendelet 11. melléklet 4. táblázatában foglaltak igazolására alkalmas dokumentumokat, így különösen: a) a biztosított követelés fennállását és összegszerűségét igazoló alapdokumentumokat (ilyenek például: külkereskedelmi szerződés, megrendelés, visszaigazolás, számla, az exportügyletre vonatkozó származási bizonyítvány vagy igazolás, fuvarokmányok, vámokmányok, teljesítést igazoló okmányok); b) a 3 (három) kiküldött felszólító levelet, valamint a visszaérkezett tértivevény szelvények másolata, vagy a futárszolgálat igazolását a felszólító levél átvételéről, továbbá az Adóssal folytatott vonatkozó levelezést; c) az Adóstól az esetlegesen beérkezett adósság/tartozás elismerési nyilatkozat, a pénzügyi rendezési eljárásban beszerzett igazolások, nyilatkozatok, határozatok; d) szabványszövegezésű angol nyelvű követelés beszedési megbízás Biztosított által cégszerűen aláírt két eredeti példánya;
11 e) részletes tájékoztatás a vevővel szemben egy éven belül keletkezett teljes követelésállományról (az egy év a kárigényben benyújtott legkorábbi esedékességű számlával érintett Megvásárolt követelés dátumától számít). A II. rész 2. a)-e) pontok szerinti biztosítási események bekövetkeztének bizonyítására az eseménytől függően az adott esetben illetékes minisztérium, a külképviseletek, az MNB vagy a Biztosított bankjának igazolását, illetve a Biztosító által szükségesnek tartott további igazolást kell becsatolni. 4. A Biztosított által benyújtott és a Biztosító által elfogadott kárigény alapján a Biztosító a kárfizetés összegét amennyiben a kárfizetés forintban történik az ügyletet lebonyolító hitelintézet által a Kárfizetési türelmi idő lejártának, ennek hiányában a követelés esedékességének napján alkalmazott devizavételi árfolyamon állapítja meg. 5. A Biztosító a kárfizetési kötelezettségét a Kárfizetési türelmi idő lejártát követő harminc napon belül, fizetésképtelenség esetén a kárelbíráláshoz szükséges utolsó irat beérkezését követő harminc napon belül teljesíti a Kötvényben rögzített pénznemben. Amennyiben a Kárfizetési türelmi idő lejártáig a Biztosított a kárelbíráláshoz szükséges valamennyi dokumentumot nem adta át, úgy a Biztosító kárfizetési kötelezettsége a kárelbíráláshoz szükséges utolsó irat beérkezését követő harminc napon belül áll be. 6. A kárfizetés összegére vonatkozó rendelkezések: 6.1. A kár megállapításának időpontja: a) fizetésképtelenség esetén az esemény bekövetkeztének napja, vagy a tényleges kár bekövetkeztének (fizetési esedékesség) napja, attól függően, hogy melyik a későbbi időpont; b) nemfizetés, valamint a II. rész 2. a)-e) pontok szerinti biztosítási események esetén az esemény bekövetkeztét követően a Kárfizetési türelmi idő lejáratának napja A kárelszámolásnál a Biztosító jóváírja a kárviselési hányadnak megfelelően a biztosított követeléssel kapcsolatos kárenyhítési, kármegelőzési költségeket, ráfordításokat a 7.2. pont szerint A kárfizetés összegét csökkentik: a) az Adós vagy az Adóssal kötött megállapodás alapján harmadik fél által a biztosított követelésekre teljesített fizetések, kivéve, ha a Biztosító és a Biztosított írásban másképp állapodott meg; b) az Adós, vagy az Adóssal kötött megállapodás alapján harmadik fél által teljesített kifizetések, ha azok olyan követelésekkel kapcsolatosak, amelyeket a Biztosított a kárveszély beállta után vásárolt meg; c) engedmény, jóváírás, egyéb jogok, jogosítványok, értékpapírok és egyéb biztosítékok érvényesítéséből befolyó összegek; d) a VII. rész 3. pontja szerinti, az exportőrrel szembeni részleges visszkereseti jog gyakorlásából befolyó összegek. 7. A kárfizetés összegére és a kármegtérülésre vonatkozó egyéb feltételek: 7.1. A Biztosító kockázatviselésének kezdete előtt keletkezett követeléseket kivéve, a kárfizetést megelőzően befolyó bármely pénzösszegek az Adós teljesítéseként a 11
12 kárigényben bejelentett, legelőször esedékessé váló biztosított követelésre vonatkozóan kerülnek beszámításra, ide értve a beszámítással történő fizetéseket is A biztosított követeléssel kapcsolatos kármegelőzési, kárenyhítési költségeit, ráfordításait a Biztosító és a Biztosított a kárviselési hányad arányában viseli, feltéve, hogy azokat a Biztosító jóváhagyta. E költségek és ráfordítások közé tartoznak például a bírósági eljárási költségek és a kár minimalizálása vagy elkerülése érdekében felmerült egyéb jogi költségek, de nem tartoznak ide a kárigény jogalapjának vagy összegszerűségének igazolásával összefüggő, azaz a kárigény érvényessége megállapításának költségei Ha ugyanazon Adóssal szemben biztosított és nem biztosított követelés is fennáll, úgy minden, a kárfizetést követően befolyó összeg és behajtási költségek és ráfordítások a Kárfizetési türelmi idő végén, annak hiányában a vonatkozó intézkedések, illetve határozatok hatálybalépésének napján fennálló biztosított, nem biztosított hányad arányában oszlanak meg a Biztosító és a Biztosított között. Ha az Adóssal szemben csak biztosított követelés áll fenn, úgy a kárfizetés utáni megtérülést és a vonatkozó költségeket és ráfordításokat a kárviselési hányad arányában kell elszámolni A kárfizetést követően a megtérülésből a Biztosítottat megillető részt a Biztosító 8 (nyolc) napon belül átutalja A Biztosító és a Biztosított köteles a kármegelőzés és a kárenyhítés érdekében egymással jóhiszeműen együttműködni Mentesülések XI. rész A Biztosító mentesülése, korlátozások 1.1. A Biztosító a Ptk.-ban meghatározott esetekben mentesül fizetési kötelezettsége alól, amennyiben bizonyítja, hogy a) A kárt jogellenesen a Biztosított vagy a Biztosítottnak a jelen Általános szerződési feltételben meghatározott munkakört betöltő alkalmazottai, megbízottjai, illetve a Biztosítottnak a jelen Általános szerződési feltételben meghatározott tagjai vagy szervei szándékosan vagy súlyosan gondatlanul okozták. Ilyennek minősülnek különösen: - vezető tisztségviselők, - a biztosított követelések kezelésével együtt járó munkakört betöltő alkalmazottak, tagok, megbízottak. b) Az a) pontban meghatározott rendelkezéseket a kármegelőzési és kárenyhítési kötelezettség megszegésére is alkalmazni kell. c) A Ptk. 6:452. szerinti szerződéskötéskori adatközlésre, illetőleg a változás bejelentésére irányuló kötelezettség megsértése esetében a Biztosító kötelezettsége nem áll be, kivéve, ha bizonyítják, hogy az elhallgatott, vagy be nem jelentett körülményt a Biztosító a szerződéskötéskor ismerte, vagy az nem hatott közre a biztosítási esemény bekövetkeztében.
13 1.2. A Biztosító a Ptk.-ban meghatározott mentesülési okokon túl akkor is mentesül a kárfizetési kötelezettsége alól, ha a) a Biztosított a biztosítási szerződésből eredő kötelezettségeit szándékosan vagy súlyos gondatlanságból megszegi, és ezzel ok-okozati összefüggésben következik be a Biztosított kára, vagy ennek következtében a biztosító kockázatvállalásának vagy kártérítési kötelezettségének mértéke megnő, vagy a kockázat növekedésének mértéke nem állapítható meg; b) a Biztosítónak a Biztosított szándékos vagy súlyosan gondatlan kötelezettségszegése miatt nincs lehetősége kárenyhítési és kármegelőzési intézkedéseket tenni vagy azok végrehajtására a Biztosítottnak utasítást adni; c) a Biztosított a biztosított ügylethez kapcsolódóan jogerős bírósági ítéletben megállapított bűncselekményt vagy jogerős bírósági ítéletben vagy hatósági határozatban megállapított jogszabálysértést követ el; 1.3. a Biztosított a Biztosító írásbeli hozzájárulása nélkül halasztást, átütemezést engedélyezett az Adósnak, követelését részben vagy egészben elengedte, függetlenül attól, hogy az az esedékesség előtt vagy után történt; 1.4. a Biztosító VII. rész 1. pont szerinti kockázatviselésének kezdeti napján a Biztosítottnak az Adóssal szembeni bármely, akár biztosított, akár nem biztosított követelése vonatkozásában kárveszély állt fenn vagy biztosítási esemény következett be, még abban az esetben is, ha a Biztosított az Adósra vonatkozóan egyébként érvényes limittel rendelkezett, kivéve, ha a Biztosító a további faktoráláshoz előzetesen írásban hozzájárult; 1.5. a Biztosított és az Adós, között a követelésre vonatkozó kapcsolaton túl közvetlen vagy közvetett tulajdonosi érdekeltség, illetve személyi összeférhetetlenség áll vagy állt fenn (IX. rész 4. pont első bekezdés), kivéve, ha ahhoz a Biztosító írásban hozzájárult, továbbá, ha a Biztosított nem tájékoztatta a Biztosítót a tudomására jutástól számított 5 munkanapon belül arról, hogy az exportőr és az Adós között a követelésre vonatkozó kapcsolaton túl tulajdonosi, érdekeltségi viszony áll fenn; 1.6. a Biztosított írásban nyilatkozott arról, hogy nem vett részt a biztosítási ügylettel kapcsolatos vesztegetésben és nincs tudomása korrupcióról, állításai azonban nem felelnek meg a valóságnak, és bizonyíthatóan részt vett a biztosítási ügylettel kapcsolatos vesztegetésben, továbbá tudomása volt korrupcióról Amennyiben a kárfizetést követően derül ki, hogy a Biztosító mentesülésének valamely esete állt fenn, úgy a Biztosított köteles visszafizetni a kárfizetés összegét a kárfizetés napjától a visszafizetésig járó törvényes késedelmi kamatokkal együtt. 2. Korlátozások 2.1. Amennyiben a követelésvásárlás alapjául szolgáló külkereskedelmi szerződésből, illetőleg annak teljesítéséből eredő jogvita van az exportőr és az Adós (illetve a Biztosított és az Adós) között, az Adós vagy a kezes a követelés jogalapját vagy összegszerűségét vitatja, úgy a Biztosító a vitatott összegre vonatkozóan mindaddig elhalasztja a kárfizetést, amíg a vitát a külkereskedelmi szerződésben kikötött bíróság, 13
14 választottbíróság, ennek hiányában az irányadó jog szerinti bíróság jogerős ítélete vagy határozata le nem zárja az exportőr, illetve a Biztosított javára. Ebben az esetben a kárfizetés mértéke nem haladhatja meg az exportőr, illetve a Biztosított javára megítélt összeget. A Biztosító a kárfizetést a választottbíróság vagy bíróság jogerős ítéletének vagy határozatának kézhezvételétől számított harminc napon belül teljesíti A Biztosító szolgáltatásának korlátozásával kapcsolatos rendelkezéseket a VI. rész 3. pontja, a VIII. rész, a X. rész 4., 6.3. és 7. pontja tartalmazza További korlátozásokat (például területi hatály, biztosíték kikötése) tartalmaz a Kötvény, illetve tartalmazhat a Hitellimit értesítő is. XII. rész Kizárások A biztosítás nem terjed ki: 1. a kötbérből, a szerződéses bírságból, a késedelmi kamatból és a kártérítésből eredő követelésekre; 2. a számviteli bizonylattal nem igazolható költségekre; 3. a közvetett károkra, ideértve az elmaradt hasznot is; 4. azokra a károkra, amelyek esetében az Adós nem saját számlájára kötötte a külkereskedelmi szerződést; 5. azokra a károkra, amelyek vonatkozásában a Biztosított a követelés megvásárlásának időpontjában az Adósra nézve nem rendelkezett érvényes hitellimittel; 6. azokra a károkra, amelyek más biztosítóval kötött kárbiztosítási szerződéssel biztosítottak; 7. azokra a Megvásárolt követelésekre, vagy azok azon részére, amelyekkel kapcsolatban a Biztosított a VII. fejezet 2., 3. pontja szerinti visszkereseti jogát az exportőrrel szemben érvényesítette; 8. azokra a Megvásárolt követelésekre, amelyekre az exportőr és az Adós a Biztosító és a Biztosított hozzájárulása nélkül fizetési átütemezésben állapodott meg; 9. azokra a követelésekre, amelyeket faktorálás előtt már biztosítottak; 10. azokra a követelésekre, amelyek a faktorálás időpontjában már lejártak; 11. pénzügyi befektetésekre. XIII. rész Egyéb rendelkezések 1. A biztosított követelés és a kárfizetés harmadik személyre történő engedményezése, illetve zálogjoggal való terhelése esetén a Biztosítót a harmadik személlyel szemben (engedményes, zálogjogosult) is megilletik azok a kifogások és ellenkövetelések, amelyeket a Biztosítottal szemben a biztosítási jogviszony alapján érvényesíthet. 2. A Biztosítási szerződés megszűnése esetén a Biztosítót (amennyiben a Biztosítottal másként nem állapodott meg) megilleti az adott időszakra vonatkozó minimális díj, a Biztosított által addig megrendelt hitellimitek díja, az addig felmerült behajtási költségek Biztosítottra eső része, valamint a biztosítási díj a megszűnés időpontja hónapjának utolsó napjáig terjedő időszakra.
15 15 3. A Biztosított az Adóssal szembeni követeléseit, illetve a biztosítási szerződésből eredő kárfizetést harmadik személyre csak a Biztosító előzetes írásbeli jóváhagyásával ruházhatja át, engedményezheti (kivéve biztosítéki célút), illetve terhelheti meg (a továbbiakban együttesen: rendelkezhet velük). A Biztosító a rendelkezéshez előzetesen az alábbi feltételek együttes teljesülése esetén járulhat hozzá: a) a biztosított követelés engedményese, illetve az azon alapított zálogjog vagy egyéb biztosíték jogosultja magára nézve is kötelezőnek ismerje el a Biztosított számára a biztosítási szerződésben rögzített kötelezettségeket, előírásokat és rendelkezéseket, b) a biztosított követelés és a kárfizetés engedményesének, illetve az azon alapított zálogjog vagy egyéb biztosíték jogosultjának személyét a Biztosító a rendelkezéssel kapcsolatos megállapodás hatálybalépése előtt jóváhagyja, valamint, hogy c) a Biztosító a rendelkezés miatt a biztosított követelések kezelése, behajthatósága szempontjából ne kerüljön hátrányosabb helyzetbe, mint amilyenben a rendelkezés előtt volt. A rendelkezéssel érintett követelés és a kárfizetés feletti további rendelkezés nem lehetséges, kivéve a rendelkezéssel érintett követelés Biztosítóra történő engedményezését. XIV. rész Elévülés 1. A Biztosított kárigényének (VIII. rész) elévülési ideje a biztosítási esemény következtében előálló kár bekövetkeztétől számított 1 (egy) év. 2. A Biztosító megtérítési igényének (XI. rész 1.7. pont) elévülési ideje 3 (három) év, melynek kezdő időpontja a kárfizetést követő nap. XV. rész Záró rendelkezések A Hitellimit értesítőben, a Kötvényben, a jelen Általános szerződési feltételekben és a Biztosító Üzletszabályzatában nem szabályozott kérdésekben a Magyar Exporthitel Biztosító Részvénytársaság által a központi költségvetés terhére, a Kormány készfizető kezessége mellett vállalható nem-piacképes kockázatú biztosítások feltételeiről szóló 312/2001. (XII. 28.) Kormányrendelet, a Magyar Export-Import Bank Részvénytársaságról és a Magyar Exporthitel Biztosító Részvénytársaságról szóló évi XLII. törvény és a Polgári Törvénykönyv rendelkezései az irányadóak. XVI. rész Perilletékesség A Biztosítási szerződésből eredő vitás kérdések eldöntésére a Polgári perrendtartásról szóló törvény általános hatásköri és illetékességi szabályai az irányadóak.
FAKTORING BIZTOSÍTÁS ÁLTALÁNOS SZERZŐDÉSI FELTÉTELEK. v3/2014 Érvényes: 2014. július 17-étől
FAKTORING BIZTOSÍTÁS ÁLTALÁNOS SZERZŐDÉSI FELTÉTELEK v3/2014 2 I. rész Értelmező rendelkezések A Szerződő felek a jelen Általános szerződési feltételek keretében az alábbi értelmező rendelkezéseket veszik
HALASZTOTT FIZETÉSŰ KÖVETELÉSEK BIZTOSÍTÁSA ÁLTALÁNOS SZERZŐDÉSI FELTÉTELEK
HALASZTOTT FIZETÉSŰ KÖVETELÉSEK BIZTOSÍTÁSA ÁLTALÁNOS SZERZŐDÉSI FELTÉTELEK 2 I. rész Értelmező rendelkezések A Szerződő felek a jelen Általános szerződési feltételek keretében az alábbi értelmező rendelkezéseket
ZÁLLÍTÓIHITEL-BIZTOÍTÁ TELJEÍTÉ UTÁNI IDŐZAKRA ÁLTALÁNO FELTÉTELEK Érvényes: 2005. július 1-jétől Cégjegyzékszám: 01-10-042595/Fővárosi Bíróság Cégbírósága, cégbíróságon bejegyzett alaptőke: 4 250 000
Magyar Exporthitel Biztosító Zrt. 1065 BUDAPEST, Nagymező u. 46-48. Tel.: 374-92-00, Fax: 269-11-98 E-mail cím: info@mehib.hu Internet: www.mehib.hu SZÁLLÍTÓIHITEL-BIZTOSÍTÁS TELJESÍTÉS UTÁNI IDŐSZAKRA
MEGVÁSÁROLT SZÁLLÍTÓIHITEL-KÖVETELÉSEK BIZTOSÍTÁSA ÁLTALÁNOS SZERZŐDÉSI FELTÉTELEK
Magyar Exporthitel Biztosító Zrt. 1065 BUDAPEST, Nagymező u. 46-48. Tel.: 374-92-00, Fax: 269-11-98 E-mail cím: info@mehib.hu Internet: www.mehib.hu MEGVÁSÁROLT SZÁLLÍTÓIHITEL-KÖVETELÉSEK BIZTOSÍTÁSA ÁLTALÁNOS
VEVŐHITEL-BIZTOSÍTÁS ÁLTALÁNOS SZERZŐDÉSI FELTÉTELEK. Érvényes: 2014. március 15-től
VEVŐHITEL-BIZTOSÍTÁS ÁLTALÁNOS SZERZŐDÉSI FELTÉTELEK V Érvényes: 2014. március 15-től I. rész Értelmező rendelkezések A Szerződő felek a jelen Általános szerződési feltételek keretében az alábbi értelmező
BEFEKTETÉSIHITEL-BIZTOSÍTÁS (BEFEKTETŐ RÉSZÉRE NYÚJTOTT BEFEKTETÉSI HITELHEZ) ÁLTALÁNOS SZERZŐDÉSI FELTÉTELEK 1 I. rész Értelmező rendelkezések A Szerződő felek a jelen Általános szerződési feltételek
Magyar Exporthitel Biztosító Zrt. 1065 BUDAPEST, Nagymező u. 46-48. Tel.: 374-92-00, Fax: 269-11-98 E-mail cím: info@mehib.hu Internet: www.mehib.hu EŐHITEL-BIZTOSÍTÁS ÁLTALÁNOS FELTÉTELEK Érvényes: 2005.
GYÁRTÁSI KOCKÁZAT BIZTOSÍTÁSA ÁLTALÁNOS SZERZŐDÉSI FELTÉTELEK. Érvényes: májius 13-ától
YÁRTÁSI KOCKÁZAT BIZTOSÍTÁSA ÁLTALÁNOS SZERZŐDÉSI FELTÉTELEK Érvényes: 2014. májius 13-ától 2 I. rész Értelmező rendelkezések A Szerződő felek a jelen Általános feltételek keretében az alábbi értelmező
EXPORTLÍZING-BIZTOSÍTÁS
EXPORTÍZING-BIZTOSÍTÁS ÁTAÁNOS FETÉTEEK Érvényes: 2005. július 1-jétől Cégjegyzékszám: 01-10-042595/Fővárosi Bíróság Cégbírósága, cégbíróságon bejegyzett alaptőke: 4 250 000 000 Ft 2 A biztosító vállalja,
GARANCIABIZTOSÍTÁS NEM-PIACKÉPES MÓDOZAT ÁLTALÁNOS FELTÉTELEK
GARANCIABIZTOSÍTÁS NEM-PIACKÉPES MÓDOZAT ÁLTALÁNOS FELTÉTELEK Cégjegyzékszám: 01-10-042595/Fővárosi Bíróság Cégbírósága, cégbíróságon bejegyzett alaptőke: 4 250 000 000 Ft 2 A biztosító vállalja, hogy
Magyar Exporthitel Biztosító Zrt. 1065 BUDAPEST, Nagymező u. 46-48. Tel.: 374-92-00, Fax: 269-11-98 info@mehib.hu www.mehib.hu GARANCIABIZTOSÍTÁS NEM-PIACKÉPES MÓDOZAT ÁLTALÁNOS FELTÉTELEK Cégjegyzékszám:
BEFEKTETÉSIHITEL-BIZTOSÍTÁS (CÉLTÁRSASÁG RÉSZÉRE NYÚJTOTT BEFEKTETÉSI HITELHEZ) ÁLTALÁNOS SZERZŐDÉSI FELTÉTELEK 1 I. rész Értelmező rendelkezések A Szerződő felek a jelen Általános szerződési feltételek

References: bíróság 
 bíróság 
 bíróság 
 Bíróság 
 Bíróság 
 Bíróság